CELEX: 32012R1114
Language: lv
Date: 2012-11-26 00:00:00
Title: Komisijas Īstenošanas regula (ES) Nr. 1114/2012 ( 2012. gada 26. novembris ) par atsevišķu preču klasifikāciju kombinētajā nomenklatūrā

29.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 329/12
            
         KOMISIJAS ĪSTENOŠANAS REGULA (ES) Nr. 1114/2012
   (2012. gada 26. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 26. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Kāpurķēžu transportlīdzeklis kravu pārvadāšanai (t. s. “minitraks”) ar kompresijaizdedzes iekšdedzes virzuļmotoru, kura darba tilpums ir 479 cm3, transportlīdzekļa pilna masa ir 2 085 kg, izmēri – aptuveni 265 × 95 × 202 cm.
                  Transportlīdzeklis sastāv no šasijas ar plakanu sagāžamu kravas kasti ar trim atveramiem bortiem un vaļējas kabīnes ar vadītāja sēdekli.
                  Transportlīdzekļa masa bez kravas ir 840 kg, maksimālā kravnesība ir 1 200 kg. Transportlīdzekļa maksimālais ātrums ir aptuveni 6 km/h.
                  Šis transportlīdzeklis, kas ir paredzēts izraktu materiālu vai citu materiālu transportēšanas un izgāšanas darbam īsos attālumos nelīdzenā apvidū, nav paredzēts izmantošanai uz publiskajiem autoceļiem.
                  
                      (1) Sk. attēlu.
               
               
                  8704 10 10
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8704, 8704 10 un 8704 10 10 aprakstu.
                  Transportlīdzeklis ir paredzēts izmantošanai bezceļu apstākļos nelīdzenā apvidū – izraktu materiālu vai citu materiālu transportēšanai un izgāšanai. Turklāt vieglos transportlīdzekļus, kurus izmanto būvlaukumos, klasificē kā pašizgāzējus (sk. arī HS skaidrojumus par pozīciju 8704 un KN skaidrojumus par KN kodiem 8704 10 10 un 8704 10 90).
                  Tas, ka transportlīdzeklis ir aprīkots ar plakanu sagāžamu kravas kasti un kāpurķēdēm, nevis riteņiem, nav šķērslis tā klasifikācijai pie pašizgāzējiem (sk. arī Eiropas Savienības Tiesas spriedumu lietā C-396/02).
                  Tāpēc šis transportlīdzeklis jāklasificē ar KN kodu 8704 10 10 kā pašizgāzējs, kas nav paredzēts braukšanai pa automaģistrālēm.
               
            
         
      
         (1)  Attēls pievienots tikai informācijai.